UBERA ARANZETA (EH Bildu, 2017-05-18):
Bengoechea andrea, normala eta logikoa zuek gurekin ados ez egotea, kezkatuko nintzateke esango bazenit gurekin ados zaudela.
Badirudi barkamena eskatu behar dugula etxe honetan proposamenak ekartzeagatik, inoiz ez da momentua, inoiz, beti dago gaizki, dena erasotzat hartzen duzue, benetan nago, ez dut ezer ulertzen.
Aurkezten baditugu, aurkezten ditugulako; ez baditugu aurkezten, ez ditugulako aurkezten.
Niri handitan gustatuko litzaidake EAJko bezalakoa izatea, kriston autoestima, eta hemen herria zuek atera duzue aurrea.
Guk badakigu ekartzen ditugun proposamenak ez direla bakarrik guk bideratu beharrekoak eta guk bakarrik aurrera eraman beharrekoak, badakigu guztiokin batera landu behar ditugula, guztiekin batera adostu behar ditugula, elkarrizketa bideratu behar dela eta.
Hezkuntzan inon baino gehiago beharrezkoa da elkarrizketa eta proposamenak behar ditugu, are gehiago aurkitzen garen momentu honetan.
Kontziente ginen, oso kontziente ginen esango zenigutela ez dela momentua, manipulazioa dela, bagenekiegun zer esango zeniguten.
Eta pentsatu nahi duzuena, Pastor jauna, ez zait asko inporta gutaz zer pentsatzen duzuen, benetan inporta zaidana da kalitatezko hezkuntza sistema eraikitzea, eta pentsatu nahi dut zuri ere benetan ardura zaizula herri honek kalitatezko hezkuntza sistema izatea.
Eta horregatik egiten ditugun proposamenak, eta horregatik egiten ditugu ekarpenak eta jarraituko dugu proposamen horiek ekartzen, ikusita Gobernu honen itxikeria, gaitasun falta eta ba hori, inakzioa.
Eta ikusten dugun modu bakarra da, eta guk egin nahi duguna da aportatu, aportatu. Batzuetan asmatuko dugu, beste batzuetan ez dugu asmatuko, baina guk aportatu nahi dugu.
Eta benetan, hain kezkatuak bazaudete, eta ez dut ukatzen kezkatuak egongo zaretenik, ekarrik zuek, eta hainbeste molestatzen bazaizue guk proposamenak ekartzea, ekarri zuek, desiratzen nago, oraindik ez dut ikusi proposamen bat bera ere ez, ez dut ikusi, ekarri, ekarri nahi duzuenean, guri berdin zaigu momentua.
Berdin zaigu, ekarri, eztabaidatuko dugu, saiatuko gara adosten, baina ekarri, ekarri, orain da momentua.
Hezkuntza sisteman inflexio puntu batetan gaude. Garaiak aldatu dira eta hezkuntza sistema egokitu behar da, hezkuntza batez ere etorkizuneko erronkei erantzun behar die eta ez iraganari erantzun, eta momentu honetan gaude iraganari erantzuten.
Ez gara gai izan, ez gara gai izan azken urteetan egon diren aldaketa guzti horiei behar den bezala erantzuteko, eta hor ditugu erronkak, eta noski akordioa behar dugula.
Akordioa behar dugu epe ertainera eta epe luzera begira, baina egunerokotasunari erantzun egokia emateko eta hori da ez daukaguna, hori da Gobernu honek ez dabilena egiten, hori da.
Begira, eta ez dugu guk esaten, ez dugu guk esaten LOMCE aplikatzen duzuenik, zuek esaten duzue LOMCE aplikatzen duzuela, hau ez da EH Bildu egin duen idatzi bat, hau zuek jaso duzue Kupoan bertan, zuek jaso duzue.
"Las actuaciones para la implantación de la LOMCE serán cofinanciadas por dicho fondo, que cofinanciará los costes al 50%".
EAJk adostu du hau, eta ez EH Bilduk. Begira, ez da egia, ez da egia Heziberriren lehengo fasean adostasuna egon zela, ez da egia.
Eragileak argazkian agertu ziren, bai, baina ez zuten sinatu; egia da eragileak ekarpenak egin zituztela, bai; egia da zuek erantzun zenutela, bai; baina egia da, egia da ez zenituztela kontutan hartu ekarpenak, gezurra da ekarpenak kontutan hartu zenituztela, beraz, dena, dena kontatu.
Eta markoa LOMCE da. Ikustea besterik ez dago ikastetxeetara igorri den idazkia, ikasturte bukaeran. Badakizue ikasturte bukaeratan ikastetxeak nola egoten diren, ikastetxeetan irakasleak, ikasleak nola ibiltzen diren. Ba irakurri hau, irakurri mesedez hartu tartetxo bat eta irakurri Hezkuntza Sailak zer bidali duen ikastetxeetara, esango didazue LOMCE den edo ez den eta ondorioz Heziberri zer den eta benetan zer bilatzen den honekin, zer bilatzen den.
Begira, ebaluazio sistema batek bilatu behar duena da kalitatezko hezkuntza sistema bat lortzea, bilatu behar du ikasleen zerbitzura egotea eta ez momentu honetan dagoen anabasa. Beraz, erreakzionatu mesedez, erreakzionatu, hasi ekarpenak egiten. Guri ez digu molestatzen nahi duzuenok ekarpenak ekarri, prest gaude eztabaidatzeko eta saiatzeko adostasunak bilatzen. Baina mesedez egin ze herri honek behar du, behar du.